



UGOVOR O JEDNOSTAVNOJ NABAVCI RADOVA NA BRENDIRANJU PROSTORIJA ZA POTREBE MAŠINSKOG FAKULTETA

Ovaj ugovor zaključen je između:

[bookmark: _GoBack]Univerzitet Crne Gore – Mašinski fakultet PIB 02016702, ul Cetinjski put broj 2 Podgorica, broj žiro računa 510- 154-63  CKB banka, koga zastupa dekan, Prof. dr Radoje Vujadinović, s jedne strane (u daljem tekstu: Naručilac)
i

"PRINTHOUSE "DOO sa sjedištem u Podgorici, adresa ul. Vladike Ruvima II Boljevića bb, PIB 03023923, broj računa _________________ naziv banke: _________________, koga zastupa Tanja Vratnica, izvršni direktor (u daljem tekstu: Izvođač).

OSNOV UGOVORA

[bookmark: _Hlk104463189][bookmark: _Hlk72737899]Postupak jednostavne nabavke za nabavku radova na brendiranje prostorija za potrebe Mašinskog fakulteta, broj 105419 od 12.12.2025. godine;
[bookmark: _Hlk72737983]Broj i datum Obavještenja o ishodu postupka jednostavne nabavke: 1-1581/1 od 18.12.2025. godine;
Ponuda ponuđača "PRINTHOUSE "DOO PODGORICA broj 148944 od 14.12.2025. godine.

PREDMET UGOVORA

Član 1.
Predmet ovog ugovora je izvođenje radova na pripremi, obradi i farbanju zidova za potrebe Mašinskog fakulteta, u svemu prema postupku jednostavne nabavke broj 105419 od 12.12.2025. godine, Obavještenju o ishodu postupka jednostavne nabavke, broj 1-1581/1 od 18.12.2025. godine i ponudi Izvođača broj 148944 od 14.12.2025. godine.

Finansijski dio Ponude sa predmjerom radova sastavni je dio Ugovora.

CIJENA I NAČIN PLAĆANJA

Član 2.
Ukupna cijena za izvođenje radova iz ovog Ugovora iznosi 6.200,00 EUR bez uračunatog PDV-a, iznos PDV-a iznosi 1.302,00 EUR, dok ukupan iznos sa PDV-om iznosi 7.502,00 EUR.  U cijenu je uračunat sav potreban materijal i oprema koja je potrebna za izvođenje radova na brendiranju prostorija.

Član 3.
Naručilac se obavezuje da izvrši plaćanje u roku od 15 dana od dana uredno ispostavljene fakture sa Zapisnikom o primopredaji ugovorenih radova na žiro-račun Izvođača _______________kod _________________ banke AD.

ROK I MJESTO IZVOĐENJA RADOVA

Član 5.
Rok za izvođenje i završetak radova je 5 kalendarskih dana od dana uvođenja Izvođača radova u posao od strane lica koja će biti ovlašćena za praćenje i kontrolu realizacije Ugovora. 

Lica koja su ovlašćena za praćenje i kontrolu realizacije Ugovora uvode Izvođača u posao u roku do 1 dana od dana potpisivanja Ugovora.

Mjesto izvršenja ugovora je zgrada tehničkih fakulteta u Podgorici, ulica Džordža Vašingtona bb.

OBAVEZE UGOVORNIH STRANA

Član 6.
Izvođač se obavezuje da radove iz člana 1 ovog ugovora izvede u skladu sa ponudom broj 148944 od 14.12.2025. godine, kao i u skladu sa ugovorenim rokom za izvođenje radova. 

Naručilac se obavezuje da zvanično primi radove i plati Izvođaču ugovorenu vrijednost, prema prihvaćenoj cijeni iz Ponude i u skladu sa odredbama ovog ugovora.

GARANTNI ROK I GARANCIJE KVALITETA

Član 7.
Garantni rok za kvalitet izvedenih radova je 24 mjeseca, a za ugrađeni materijal 12 mjeseci.

Garantni rokovi počinju teći od dana primopredaje radova, odnosno prijema pozitivnog izvještaja sa tehničkog pregleda. 

Izvođač radova je dužan da o svom trošku otkloni sve nedostatke, koji se pokažu u toku garantnog roka u roku od 5 dana od dana dostavljanja zahtjeva o otklanjanju nedostataka od strane Naručioca.

Član 8.
Sav ugrađeni materijal mora odgovarati opisu, bitnim karakteristikama i obimu definisanim Zahtjevom i Ponudom.

NAČIN SPROVOĐENJA KONTROLE KVALITETA

Član 9.
Naručilac i Izvođač radova se obavezuju da po zaključivanju Ugovora razmijene obavještenja sa podacima o licu/icima koje/a će biti ovlašćena za praćenje, kontrolu realizacije Ugovora, pregled i primopredaju izvedenih radova kao i da o svakoj promjeni, bez odlaganja, u pisanoj formi, obavijeste drugu ugovornu stranu.

Član 10.
Izvođač će postupiti po primjedbama lica ovlašćena za praćenje i kontrolu realizacije Ugovora, ukoliko takve primjedbe ne predstavljaju promjenu ugovorenog obima posla.

Naručilac je obavezan da u slučaju uočavanja propusta u izvršenju posla pisanim putem pozove Izvođača i da putem Zapisnika zajednički konstatuju uzrok i obim uočenih propusta.

Obračun troškova izvedenih radova će se vršiti , po jedinici mjere stvarno izvedenih radova u skladu sa tehničkom dokumentacijom i po ugovorenim jediničnim cijenama.

PRIMOPREDAJA

Član 11.
Pregled i primopredaja izvedenih radova vršiće se prema propisima koji važe u sjedištu Naručioca. Obavještenje da su radovi završeni, Izvođač podnosi Naručiocu preko lica koja su ovlašćena za praćenje i kontrolu realizacije Ugovora.
 
Strane ugovora su u obavezi da organizuju pregled i primopredaju izvedenih radova.

ZAŠTITA NA RADU I ZAŠTITA OKOLINE

	Član 12.
Izvođač je dužan da obezbijedi primjenu mjera zaštite na radu propisanih Zakonom o zaštiti i zdravlju na radu  („Sl. list CG“, br. 34/2014 i 44/2018), kako ne bi došlo do povrede, odnosno nesreće na poslu, a u slučaju da dođe do povrede, odnosno nesreće na poslu, odgovoran je Izvođač po svim osnovama.

Član 13.
Izvođač je dužan da preduzima sve mjere za zaštitu životne sredine, da upravlja otpadom koji nastane u izvođenju radova (sopstveni otpad Izvođača) i postupa u svemu u skladu sa propisima koji regulišu ovu oblast. 

RASKID UGOVORA

Član 14.
Ugovorne strane su saglasne da do raskida ovog ugovora može doći ako Izvođač  ne bude izvršavao svoje obaveze na način i u rokovima predviđen ovim ugovorom.

Ugovor se raskida pisanom izjavom koja se dostavlja drugoj ugovornoj strani. U izjavi moraju biti naznačeni razlozi zbog kojih se Ugovor raskida.

Ako ugovorne strane sporazumno raskinu ovaj ugovor, sporazumom o raskidu Ugovora utvrđuju se međusobna prava i obaveze koje proistču iz raskida ovog ugovora.

Sve eventualne posljedice raskida Ugovora snosiće ugovorna strana koja nije izvršila svoje ugovorene obaveze.





OSTALE ODREDBE

Član 15.
Ukoliko u toku važnosti ovog Ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njegovog sljedbenika. 

Član 16.
Izvođač je dužan da po završenim radovima povuče sa gradilišta svoje radnike, ukloni preostali materijal, opremu, sredstva za rad i privremene objekte koje je koristio u toku rada, očisti gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove).

Član 17.
Za sve što nije definisano ovim ugovorom primjenjivaće se odredbe Zakona o planiranju prostora i izgradnji objekata i Zakona o obligacionim odnosima.

Član 18.
Sve eventualne sporove proistekle iz ovog Ugovora ugovorne strane će nastojati da riješe sporazumno. U slučaju nemogućnosti takvog rješenja eventualne sporove rješavaće Privredni sud u Podgorici.

Član19.
Ugovor o jednostavnoj nabavci koji je zaključen uz kršenje antikorupcijskog pravila ništav je, član 25 stav 4  Pravilnika o načinu sprovođenja jednostavnih nabavki („Službeni list Crne Gore“, br. 016/23 od 10.02.2023. godine, br. 020/23 od 22.02.2023. godine, br. 036/23 od 29.03.2023. godine, br. 114/23 od 19.12.2023. godine, br. 049/24 od 29.05.2024. godine, br. 114/24 od 29.11.2024. godine).

Član 20.
Ugovor stupa na snagu danom obostranog potpisivanja i  sačinjen je  u 4 (četiri) istovjetna primjerka od kojih se, nakon potpisivanja, 2 primjerka dostavljaju Izvođaču, a 2 primjerka Naručiocu.

                     NARUČILAC                                                                                      IZVOĐAČ
           Mašinski fakultet                                                         "PRINTHOUSE"DOO PODGORICA
      Prof. dr Radoje Vujadinović, dekan                                       Tanja Vratnica, izvršni direktor
          ____________________________                                                     ______________________________

